Betel Dal

Betel Dal er en kristen frikirkelig menighet på Dal, i Eidsvoll i Viken, tilsluttet den norske pinsebevegelsen. 

Betel Dal ble stiftet i 14. april 1931. Betel Dal ble dannet som et resultat av en kraftig vekkelse på slutten av 1920-tallet. Særlig på Dal og i Sætregrenda ble flere mennesker omvendt. Olaf Baraas var den første forstander. Han ble senere etterfulgt av Oskar Karlsen.

Menighetslokalet ble bygget ikke lenge etter at menigheten var dannet, tidlig på 1930-tallet. Det er modernisert noen ganger senere, blant annet med et nytt inngangsparti. Lokalet har også en leilighet. 

Menigheten hadde 39 tilskuddstellende medlemmer i 2018  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Betel Dal er engasjert i misjonsarbeid i India.

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS 

Norske pinsemenigheter
Kultur i Eidsvoll
Religion i Viken
Etableringer i 1931